CELEX: 31988R1930
Language: el
Date: 1988-06-29 00:00:00
Title: Κανονισμός (ΕΟΚ) αριθ. 1930/88 του Συμβουλίου της 29ης Ιουνίου 1988 για τροποποίηση του κανονισμού (ΕΟΚ) αριθ. 475/86 για τη θέσπιση των γενικών κανόνων του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών

Avis juridique important

|

31988R1930

Κανονισμός (ΕΟΚ) αριθ. 1930/88 του Συμβουλίου της 29ης Ιουνίου 1988 για τροποποίηση του κανονισμού (ΕΟΚ) αριθ. 475/86 για τη θέσπιση των γενικών κανόνων του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών  

Επίσημη Εφημερίδα αριθ. L 170 της 02/07/1988 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 1930/88 ΤΟΥ ΣΥΜΒΟΥΛΙΟΥ  της 29ης Ιουνίου 1988  για τροποποίηση του κανονισμού (ΕΟΚ) αριθ. 475/86 για τη θέσπιση των γενικών κανόνων του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1,  την πρόταση της Επιτροπής,  Εκτιμώντας ότι το άρθρο 4 του κανονισμού (ΕΟΚ) αριθ. 475/86 (1) προβλέπει ότι για κάθε ημερολογιακό έτος πρέπει να καταρτίζεται κατ' εκτίμηση υπολογισμός εφοδιασμού της ισπανικής αγοράς· ότι, ιδίως, όσον αφορά το ηλιανθέλαιο που παράγεται στην Ισπανία, ο εν λόγω υπολογισμός πρέπει να καταρτισθεί πριν από την έναρξη του ημερολογιακού έτους, γεγονός που δεν επιτρέπει την ορθή πρόβλεψη του ύψους της παραγωγής για την περίοδο εμπορίας που αρχίζει τον Αύγουστο του επόμενου έτους· ότι, για να εξασφαλισθεί ακριβέστερη γνώση της παραγωγής αυτής, είναι αναγκαίο να καταρτισθεί ο προαναφερθείς υπολογισμός για κάθε περίοδο εμπορίας· ότι θα πρέπει, συνεπώς, να τροποποιηθεί το άρθρο 4 του εν λόγω κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 παράγραφος 1 του κανονισμού (ΕΟΚ) αριθ. 475/86, το δεύτερο εδάφιο αντικαθίσταται από το ακόλουθο κείμενο:  «Ωστόσο, όσον αφορά το ηλιανθέλαιο, ο κατ' εκτίμηση υπολογισμός εφοδιασμού καταρτίζεται για κάθε περίοδο εμπορίας πριν από ημερομηνία που θα καθορισθεί.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων  Εφαρμόζεται από την 1η Αυγούστου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 29 Ιουνίου 1988.  Για το Συμβούλιο  Ο Πρόεδρος  H. RIESENHUBER  (1) ΕΕ αριθ. L 53 της 1. 3. 1986, σ. 47.